# Mikoian-Gurévitx MiG-35

El Mikoian MiG-35 , rus: Микоян МиГ-35, designació OTAN: Fulcrum-F) és un caça polivalent de 4,5a generació dissenyat per la companyia russa Mikoian, una divisió d'OAK. Comercialitzat com a avió de combat, és un desenvolupament posterior dels caces MiG-29M/M2 i MiG-29K/KUB.
Segons una font de la indústria de defensa russa, el Mikoian MiG-35 és essencialment una variant actualitzada del MiG-29KR.Molts consideren el MiG-35 com un nou nom donat per Mikoian per una qüestió de màrqueting. El primer prototip era una modificació de l'avió que anteriorment havia servit com a avió-demostrador del model MiG-29M2. Mikoian va presentar oficialment el MiG-35 internacionalment durant l'exhibició aèria Aero India del 2007.però els dos primers avions de producció en sèrie van entrar en servei el 2019.
La versió monoplaça rep el nom de MiG-35S i la versió biplaça és el MiG-35UB. El caça ha millorat enormement els sistemes d'armament i aviònica en relació amb les primeres variants del MiG-29, especialment la nova capacitat de focalització d'objectius guiada per precisió i el sistema de localització òptic de disseny únic, que estalvia a l'avió de dependre de sistemes d'intercepció controlats per terra i li permet realitzar missions multitasca independents. Els avions de producció en sèrie utilitzen un radar PESA i també hi ha una opció disponible per al radar AESA.L'avió de producció en sèrie no té control d'empenta vectorial com s'havia planejat anteriorment.

## Desenvolupament

Hi va haver referències a finals dels anys vuitanta a un disseny molt diferent també identificat com a "MiG-35". Aquest disseny era un avió de combat monomotor per a funcions aire-aire i secundàries aire-terra. Segons fonts índies no identificades, l'avió va ser avaluat per pilots indis a la Unió Soviètica i probablement es va suggerir com una alternativa per a l'LCA indi que estava sent desenvolupat en aquell moment.
Rússia va presentar per primer cop el MiG-35 a l'exhibició aèria Aero India del 2007 a Bangalore,enmig del desig de Moscou de vendre aquests avions a l'Índia. El MiG-35 competia amb l'Eurofighter Typhoon, Boeing F/A-18E/F Super Hornet, Dassault Rafale, Saab JAS 39 Gripen i el General Dynamics F-16 Fighting Falcon a la Medium Multi-Role Combat Aircraft per un contracte de subministrament de 126 avions de combat polivalents per a la Força Aèria Índia. Les deficiències del radar del MiG-35 i els seus motors RD-33MK van fer que l'avió fos descartat del concurs l'abril de 2011.
Al maig de 2013, es va informar que Rússia tenia intenció de demanar 37 avions. L'agost de 2013, el Ministeri de Defensa de Rússia va declarar que la compra per valor de 37.000 milions de rubles (1.100 milions de dòlars) es retardaria fins al 2016 a causa de les retallades en la despesa del programa armament estatal per al 2014-2016
L’agost de 2015, el coronel general Víktor Bóndarev, comandant de les Forces Aeroespacials Russes, va declarar que el desenvolupament del MiG-35 s’hauria d’acabar el 2017; l'entrada en servei s'hauria de produir el 2018.
Es van construir dos models experimentals ("preproducció") del MiG-35 en virtut d'un contracte per al treball de desenvolupament corresponent amb les Forces Aeroespacials Russes al Complex de Producció núm. 1 AO «RSK „MiG“» a Lukhovitsi, prop de Moscou. El primer vol va tenir lloc el 24 de novembre de 2016. Les proves es realitzaren a l'aeròdrom Grómov de Jukovski, a prop de Moscou.
L’octubre de 2016 es va anunciar la finalització dels treballs per a la creació del MiG-35. El 26 de gener de 2017 es van iniciar les proves aèries.i es va fer la presentació oficial del MiG-35al territori del complex industrial de la Corporació a Lukhovitsi. El recentment presentat MiG-35 va demostrar ser una mica diferent amb el que es va donar a conèixer el 2007, presumptament, l'aeronau no tenia el radar AESA, ni el control vectorial d'empenta, suposadament per mantenir els baixos costos d'adquisició per atreure clients estrangers.
Al febrer de 2017, es va anunciar que es va signar el contracte per construir altres dos avions de preproducció que s'uniran a les proves. També es preveia que començarien els assaigs estatals al centre estatal de proves de vol Txkàlov a Akhtúbinsk el mateix any.
El juliol de 2017, el director general del MiG, Ilià Tarassenko, va dir a la premsa: "Ara estem fent proves i després dels resultats començaran la producció en massa. La producció en sèrie començarà en els propers dos anys"
El 2018, els avions MiG-35 van ser transferits a pilots de proves del Ministeri de Defensa de Rússia per a proves estatals de vol.
L’abril de 2019, el MiG-35UB "11" va enlairar-se per primera vegada per unir-se a les proves. Aquest és el primer dels dos avions de preproducció addicionals encarregats el febrer del 2017.

## Galeria fotogràfica

* MiG-35 al MAKS-2009
* МiG-35 al MAKS-2019

## Referències

* ↑ Andreas Parsch i Aleksey V. Martynov. #_Listings_Fighter Designations of Soviet and Russian Military Aircraft and Missiles - Fighters (en anglès). Designation-Systems.net, 2008 [Consulta: 18 novembre 2009].
* ↑ «MiG-35/35D» (en anglès). Rosoboronexport. [Consulta: 21 desembre 2020].
* ↑ (anglès) "MiG-35/MiG-35D." RAC MiG Corporation. Consultat el 8 de novembre del 2012. Arxivat 27-09-2007 a Wayback Machine.
* ↑ «7 photos of the MiG-35, a highly maneuverable fighter jet that Russia hopes will keep the MiG corporation in business» (en anglès). Business Inside. [Consulta: 30 gener 2021].
* 1 2 «What does the MiG-35 bring to air combat? Interview with Anastasia Kravchenko» (en anglès). Defence iQ. [Consulta: 2 febrer 2020].
* ↑ «Why Indian Air Force Continues To Reject Russian MiG-35 'Advanced Jets'?» (en anglès). EurAsian Times. [Consulta: 30 gener 2021].
* ↑ «Mig 35, F16 or Gripen: Which is the better choice for the IAF?». Sify Technologies Ltd. [Consulta: 30 gener 2021].
* 1 2 3 «MiG-35 Deliveries Draw Close», 06-12-2018. Arxivat de l'original el 6 desembre 2018.
* ↑ «Russia To Deploy MiG-35 Jets in Syria; Keen To Woo Potential Customers Including India & Malaysia» (en anglès). EurAsian Times. [Consulta: 30 gener 2021].
* 1 2 «Why Russia's MiG-35 Is Starting To Look Like A Dead Duck» (en anglès). The Drive. [Consulta: 20 desembre 2020].
* ↑ (anglès) "MiG-35 photos from Air India 2007." aviapedia.com. Consultat el 8 de novembre del 2012. Arxivat 18-05-2007 a Wayback Machine.
* ↑ «Mig-35 Dawn of the legends» (en anglès)). . Combat Approved (Youtube), episodi:160 Min:20X"'" [Consulta: 1r febrer 2021]. « »
* ↑ (anglès) Jane's Defence Weekly, 13 d'agost 1988, p. 235.
* ↑ (anglès) "Russia to Unveil Latest MiG-35 at Bangalore During Aero India 2007." Arxivat 26-6-2018 a Wayback Machine. India Defence, 2 de febrer 2007.
* ↑ (anglès) "IAF to soon finalise multi-billion dollar aircraft deal." Arxivat 5-3-2016 a Wayback Machine. hindustantimes.com. Consultat el 8 de novembre de 2012.
* ↑ «И снова мимо» (en rus). Arxivat de l'original el 26 de març 2016. [Consulta: 4 juliol 2018].
* ↑ «Проиграли второй раз подряд | Еженедельник "Военно-промышленный курьер"» (en rus). vpk-news.ru. Arxivat de l'original el 4 de juliol 2018. [Consulta: 4 juliol 2018].
* ↑ «РСК "МиГ" в июне подпишет контакт с Минобороны на поставку МиГ-35» (en rus). RIA Novosti. Arxivat de l'original el 27 de novembre 2014. [Consulta: 14 novembre 2014].
* ↑ Pike, John. «MiG-35 / MiG-29M OVT / Fulcrum F» (en anglès). Arxivat de l'original el 22 de setembre 2014. [Consulta: 10 juny 2018].
* ↑ (anglès) Russia's MiG-35S multirole fighter aircraft could enter service in 2018 Arxivat 1 de febrer 2016 a Wayback Machine. – Airrecognition.com, 14 d'agost 2015.
* ↑ Mikhaïl Khodarenok «В 2017 году начнутся лётные испытания новейшего истребителя МиГ-35» (en rus). gazeta.ru, 05-01-2017.
* ↑ «Путину по видеосвязи продемонстрировали испытания нового истребителя МиГ-35» (en rus). RIA Novosti, 26-01-2017. [Consulta: 26 gener 2017].
* ↑ Canal de televisió ZVEZDÀ. «Прямая трансляция телеканала «Звезда» с презентации новейшего российского истребителя МиГ-35» (en rus), 27-01-2017. [Consulta: 27 gener 2017].
* ↑ «Поколение 4++: презентация МиГ-35» (en rus). RIA Novosti, 27-01-2017. [Consulta: 12 maig 2020].
* ↑ Demerly, Tom. «New MiG-35 "Fulcrum Foxtrot" Demonstrated For Putin and Foreign Market», 27-01-2017. Arxivat de l'original el 13 juny 2017.
* ↑ ; RBTH«Russia's MiG-35 fighter jet will challenge U.S. supremacy in the sky», 30-01-2017. Arxivat de l'original el 17 febrer 2018.
* ↑ Majumdar, Dave. «Russia's MiG-35 Has a Big Secret (And This Time NATO Will Be Very Pleased)», 30-01-2017. Arxivat de l'original el 9 desembre 2018.
* ↑ «Источник: МО и ОАК могут в 2018 г. подписать контракт на более 30 МиГ-35», 16-02-2017.
* ↑ «МиГ-35 пойдет в серийное производство в ближайшие два года». RIA Novosti, 14-07-2017.
* ↑ «Mass production of MiG-35 fighter jet to be launched within 2 years». Ruptly, 15-07-2017.
* ↑ «Завершены заводские испытания многоцелевого истребителя МиГ-35» (en rus). RIA Novosti, 16-02-2018. Arxivat de l'original el 2020-02-17. [Consulta: 11 agost 2021].
* ↑ «Еще один новый МиГ-35УБ», 23-04-2019.